અતિ કડવું સત્ય છે કે ગ્રામીણ ભારતમાં ત્રીજા ધોરણમાં ભણતાં બાળકોમાંથી ત્રણ ચતુર્થાંશ બાળકો બે અંકમાંથી એક અંક ઘટાડવાના સવાલનો સામનો કરી શકતાં નથી અને પાંચમા ધોરણમાં ભણતાં હોય તેવાં બાળકોમાંથી પચાસ ટકા બાળકો આ દાખલો હલ કરી શકતાં નથી. આ પ્રકારનું શિક્ષણ ગરીબી નાબૂદ કરવા અને તમામ માટે રોજગારનું સર્જન કરી સમૃદ્ધ જીવન તરફ જવાનો વાયદો કેવી રીતે બની શકશે. ઘણાં વર્ષો સુધી ભારેભરખમ દફતરો ઊંચકીને શાળાએ ગયાં પછી પણ લાખો બાળકો લખીવાંચી શકતાં નથી કે સાવ સરળ ગણિતનો દાખલો કરી શકતાં નથી.